Ako a aký snowboard vybrať?
Odpoveď nie je jednoduchá, lebo to záleží na viacero faktoroch. Rolu hrá skutočnosť, či ste úplní začiatočníci, alebo už máte s jazdou na doske nejaké skúsenosti. Podstatné je tiež to, či chcete jazdiť na umelo vytvorených zjazdovkách (all mountain snowboardy), či vás skôr baví jazda vo voľnom teréne (freeride snowboardy) alebo milujete robiť triky v špeciálne upravených snowboardových parkoch (freestyle snowboardy).
Jednotlivé dosky sa od seba líšia v mnohých ohľadoch. Dosť rozdielne tak môžu byť aj snowboardy na rovnaký typ jazdy. Podstatné je každopádne jadro (ideálne by malo byť drevené a s biax či triax laminovaním), tvar (na freestyle sa napr. najviac hodí twin tip, ktorý umožňuje jazdu v prirodzenom aj opačnom smere) a prehnutie, ktoré tiež ovplyvňuje jazdné vlastnosti. Zohľadniť by ste ale mali aj tuhosť (flex), skĺznicu (base) alebo hrany dosky (edges).